CELEX: 32020R2086
Language: lt
Date: 2020-12-14 00:00:00
Title: Komisijos įgyvendinimo reglamentas (ES) 2020/2086 2020 m. gruodžio 14 d. kuriuo dėl nuo Įgyvendinimo reglamento (ES) Nr. 809/2014 nukrypti leidžiančios nuostatos, taikomos patikroms vykdant stebėseną, susijusioms su pagal su plotu susijusios pagalbos schemas teikiamomis pagalbos paraiškomis ir pagal su plotu susijusios paramos priemones teikiamais mokėjimo prašymais, iš dalies keičiamas Įgyvendinimo reglamentas (ES) 2020/532

2020 12 15   
               
               
                  LT
               
               
                  Europos Sąjungos oficialusis leidinys
               
               
                  L 423/48
               
            
         KOMISIJOS ĮGYVENDINIMO REGLAMENTAS (ES) 2020/2086
         2020 m. gruodžio 14 d.
         kuriuo dėl nuo Įgyvendinimo reglamento (ES) Nr. 809/2014 nukrypti leidžiančios nuostatos, taikomos patikroms vykdant stebėseną, susijusioms su pagal su plotu susijusios pagalbos schemas teikiamomis pagalbos paraiškomis ir pagal su plotu susijusios paramos priemones teikiamais mokėjimo prašymais, iš dalies keičiamas Įgyvendinimo reglamentas (ES) 2020/532
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 62 straipsnio 2 dalies pirmos pastraipos a ir b punktus,
         kadangi:
         
                     (1)
                  
                  
                     Komisijos įgyvendinimo reglamente (ES) 2020/532 (2) yra tam tikrų nuo, inter alia, Komisijos įgyvendinimo reglamento (ES) Nr. 809/2014 (3) nukrypti leidžiančių nuostatų, susijusių su tam tikromis administracinėmis patikromis ir patikromis vietoje, kurios turi būti atliekamos įgyvendinant bendrą žemės ūkio politiką;
                  
               
                     (2)
                  
                  
                     pagal Įgyvendinimo reglamento (ES) Nr. 809/2014 40a straipsnį įgyvendinant tam tikrus vykdant stebėseną atliekamų patikrų elementus reikia apsilankyti vietoje. Tačiau dėl judėjimo apribojimų, nustatytų kovojant su COVID-19 pandemija, valstybėms narėms 2020 m. gali būti neįmanoma atlikti tų patikrų, kaip reikalaujama tame straipsnyje. Todėl tikslinga priimti nuostatą, leidžiančią nukrypti nuo tam tikrų to straipsnio nuostatų;
                  
               
                     (3)
                  
                  
                     todėl Įgyvendinimo reglamentas (ES) 2020/532 turėtų būti atitinkamai iš dalies pakeistas;
                  
               
                     (4)
                  
                  
                     šiuo reglamentu 2020 paraiškų teikimo metams dėl COVID-19 pandemijos nustatoma papildoma nuo Įgyvendinimo reglamento (ES) Nr. 809/2014 nukrypti leidžianti nuostata, todėl jis turėtų įsigalioti paskelbimo Europos Sąjungos oficialiajame leidinyje dieną ir būti taikomas atgaline data nuo tos pačios dienos kaip ir Įgyvendinimo reglamentas (ES) 2020/532;
                  
               
                     (5)
                  
                  
                     šiame reglamente nustatytos priemonės atitinka Tiesioginių išmokų komiteto ir Kaimo plėtros komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Į Įgyvendinimo reglamentą (ES) 2020/532 įterpiamas 4a straipsnis:
            
               
                  „4a straipsnis
                  
                  Nukrypstant nuo Įgyvendinimo reglamento (ES) Nr. 809/2014 40a straipsnio 1 dalies pirmos pastraipos c punkto pirmo sakinio ir 40a straipsnio 2 dalies b punkto, tais atvejais, kai dėl priemonių, kurių imtasi kovojant su COVID-19 pandemija, valstybės narės negali atlikti visų patikrų, dėl kurių reikia apsilankyti vietoje, 2020 paraiškų teikimo metais taikomos šios nuostatos:
                  
                              a)
                           
                           
                              atliekamos ne mažiau kaip 3 % atitinkamų gavėjų su tinkamumo kriterijais, įsipareigojimais ir kitomis pareigomis susijusios atitinkamos patikros;
                           
                        
                              b)
                           
                           
                              tetrahidrokanabinolio kiekio kanapėse patikrinimas atliekamas ne mažiau kaip 10 % ploto.“
                           
                        
            
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2020 m. balandžio 20 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 549.
         
            (2)  2020 m. balandžio 16 d. Komisijos įgyvendinimo reglamentas (ES) 2020/532, kuriuo 2020 metų atžvilgiu nukrypstama nuo įgyvendinimo reglamentų (ES) Nr. 809/2014, (ES) Nr. 180/2014, (ES) Nr. 181/2014, (ES) 2017/892, (ES) 2016/1150, (ES) 2018/274, (ES) 2017/39, (ES) 2015/1368 ir (ES) 2016/1240 nuostatų dėl tam tikrų administracinių patikrų ir patikrų vietoje, kurios turi būti atliekamos įgyvendinant bendrą žemės ūkio politiką (OL L 119, 2020 4 17, p. 3).
         
            (3)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).